Document ID: 31999R2293

KOMISSION ASETUS (EY) N:o 2293/1999,
annettu 14 päivänä lokakuuta 1999,
tiettyjen rehun lisäaineiden väliaikaisten lupien pidentämisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission asetuksella (EY) N:o 1636/1999(2), ja erityisesti sen 3 artiklan,
sekä katsoo seuraavaa:
1) Direktiivin 70/524/ETY 9 e artiklan 1 kohdassa säädetään, että uudet lisäaineet tai lisäaineiden uudet käyttötavat voidaan hyväksyä väliaikaisesti, jos lisäaineet eivät rehussa sallittuina pitoisuuksina vaikuta haitallisesti eläinten tai ihmisten terveyteen tai ympäristöön, eivätkä myöskään aiheuta haittaa kuluttajille muuttamalla eläintuotteiden ominaisuuksia, jos niiden pitoisuutta rehuissa voidaan valvoa ja jos käytettävissä olevien tulosten perusteella voidaan kohtuudella olettaa, että niillä on rehuun sekoitettuna edullinen vaikutus rehun ominaisuuksiin tai eläinten tuotantoon.
2) Direktiivissä 70/524/ETY säädetään väliaikaisten lupien myöntämisestä 1 päivästä lokakuuta 1999 alkaen yhteisön tasolla enintään neljäksi vuodeksi. Lisäaineille tai lisäaineiden käyttötavoille, jotka on hyväksytty ensimmäisen kerran 1 päivästä huhtikuuta 1998 syyskuun 30 päivään 1999 välisenä aikana, on täytynyt saada kansalliset luvat, joiden voimassaoloaika päättyy 30 päivänä syyskuuta 1999. Edellä mainittuja väliaikaisia lupia on aiheellista pidentää.
3) Komissio on kuullut eläinten ravitsemusta käsittelevää tiedekomiteaa tämän asetuksen liitteeseen sisältyvien entsyymien ja mikro-organismien väliaikaisista luvista. Komitea on antanut lausunnon erityisesti näiden lisäaineiden turvallisuudesta.
4) Tässä asetuksessa säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään tämän asetuksen liitteessä tarkoitetut lisäaineet direktiivin 70/524/ETY mukaisesti kyseisessä liitteessä vahvistetuilla edellytyksillä.
2 artikla
Tämä asetus tulee voimaan 1 päivänä lokakuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä lokakuuta 1999.

Labels: 0
3
17
6